
1. Studietilbudet ved fakultetet 2003/2004

Studieåret 2003/2004 hadde Det samfunnsvitenskapelige fakultet følgende studietilbud:

1.1. Studieprogram på lavere grad

Tre årsenheter:

· psykologi (opptaksgrunnlag til profesjonsstudiet), 

· etnisitet og flerkulturelle samfunn, 

· utvikling og miljø

Elleve bachelorprogram, 

hvorav seks disiplinære: 

· psykologi, 

· samfunnsgeografi, 

· samfunnsøkonomi,

· sosialantropologi, 

· sosiologi, 

· statsvitenskap,

og fem tverrfaglige:

· europastudier, 

· internasjonale studier, 

· kultur og kommunikasjon, 

· offentlig administrasjon og ledelse,

· utviklingsstudier.

1.2. Studieprogram på høyere grad

Åtte toårige masterprogram: 

· Development Geography, 

· Environmental and Development Economics, 

· Peace and Conflict Studies (PECOS),

· samfunnsøkonomi,

· samfunnsgeografi, 

· sosialantropologi, 

· sosiologi, 

· statsvitenskap.

Ett masterprogram på halvannet år: Society, Science and Technology in Europe (ESST),

ett femårig masterprogram i samfunnsøkonomi, og

ett femårig profesjonsstudium i psykologi. 

Fakultetet har i alle disipliner hovedfagsstudenter i siste del av studiet. Hovedfagsstudentene er under oppgaveveiledning og følger ellers emner som i stor grad overlapper med masteremner.

For studenter med avsluttet bachelorgrad tilbyr fakultetet i tillegg Prosjektforum (30 studiepoeng).

1.3. Emnetilbud

Fakultetet tilbød ordinær eksamen til i overkant av 100 emner på lavere grad og 100 emner på høyere grad både høsten 2003 og våren 2004. Det ble undervist i om lag like mange emner.

2. Vurdering av kvaliteten i studietilbudet 

Vurderingen er i hovedsak basert på informasjon som er innhentet på fakultetsnivå, og gir dermed ikke et dekkende bilde av alle aspekter ved studietilbudet 2003/2004. 

2.1. Inntakskvalitet

Informasjonsgrunnlag
Rapporter fra NOM-opptaket viser søkertall og poenggrenser ved opptaket høsten 2003. 

	Bachelorprogram
	Ramme
	1. prioritets-søkere
	Tilbud
	Jasvar
	Møtt
	Poenggrense

	
	
	
	
	
	
	Primær-vitnemål
	Ordinær kvote

	Etnisitet og flerkul
	40
	157
	71
	46
	38
	56.6
	44.6

	Europastudier (EU)
	60
	144
	103
	84
	75
	54.3
	49.2

	Internasjonale studi
	60
	598
	105
	91
	88
	62.2
	56.4

	Kultur og kommunikas
	60
	336
	104
	72
	66
	56.8
	50.0

	Offentlig administra
	60
	137
	104
	68
	57
	49.4
	43.9

	Psykologi
	120
	663
	160
	115
	104
	57.6
	48.7

	Psykologi, årsenhet
	330
	1490
	568
	444
	404
	53.6
	48.6

	Samfunnsgeografi
	60
	55
	102
	78
	70
	40.5
	37.8

	Samfunnsøkonomi
	120
	229
	231
	159
	138
	46.2
	41.9

	Samfunnsøkonomi, 5år
	40
	151
	68
	45
	40
	54.0
	51.9

	Sosialantropologi
	150
	195
	259
	189
	175
	45.4
	41.3

	Sosiologi
	160
	209
	273
	205
	186
	46.2
	41.9

	Statsvitenskap
	230
	391
	397
	309
	272
	48.8
	44.8

	Utvikling og miljø
	40
	56
	71
	42
	40
	51.7
	43.7

	Utviklingsstudier
	60
	211
	103
	68
	65
	57.6
	52.1

	TOTAL
	1590
	5022
	2719
	2015
	1818
	
	


Masteropptaket foregår lokalt ved enhetene. Det er innhentet opplysninger om søker- og opptakstall for studieåret 2003/2004, men ikke utarbeidet tabell med direkte sammenliknbare tall. 

Fakultetet har i tillegg fått utarbeidet en oversikt over søkertall og opptaksrammer for studieprogrammer ved andre institusjoner som er i konkurranse med våre studieprogrammer. 

Vurdering
Inntakskvaliteten til fakultetets bachelorprogrammer vurderes som god. Med en økning på hele 75% fra 2002, hadde SV-fakultetet høsten 2003 de høyeste søkertallene blant fakultetene ved UiO. De nye tverrfaglige bachelorprogrammene hadde jevnt over best søkning per studieplass, og høyest poengkrav. Etter å ha opplevd nedgang de senere år hadde samfunnsøkonomi god søkning til sine program. Andelen søkere til fakultetets bachelorprogrammer er jevnt over betraktelig høyere enn fakultetets andel av kapasitet innenfor studiefeltet på landsbasis. På de disiplinære programmene hadde vi størst andel av søkerne innenfor fagene sosialantropologi og psykologi (om lag 60%). Det er få konkurrenter på landsbasis for de tverrfaglige programmene i internasjonale studier, kultur og kommunikasjon og europastudier. 

Inntakskvaliteten til masterprogrammene er også god. Det er bra søkning til fakultetets programmer, i snitt er antall søkere det dobbelte av opptaksrammen. Høsten 2003 ble fakultetet bedt om å videreføre laudgarantien for opptak. Det ble tatt opp få studenter med karaktersnitt under 2,5. Hovedmassen av våre studenter på høyere grad rekrutteres fra egne rekker. Instituttene anslår at opp mot to tredjedeler av studentene har hele eller deler av utdanningen sin fra UiO. Både i antall søkere og antall opptatte på programmene har vi innen de fleste fagområder ca. halvparten av den totale studentmassen innenfor fagområdet. 

2.2. Undervisnings- og programkvalitet

Informasjonsgrunnlag
Det ble gjennomført studentevalueringer av fakultetets bachelorprogrammer våren 2004, for å få studentenes tilbakemeldinger på informasjon og mottak høsten 2003, samt foreløpige vurderinger av emnetilbud og faglig sammenheng i programmet. Evalueringene viser følgende hovedtendenser i studentenes vurdering av undervisnings- og programkvaliteten
:

Studiestart – faglige og sosial tiltak: På de fleste programmer synes studentene oppstarten var middels bra eller bra med tanke på faglig informasjon om programmet, praktisk informasjon og sosial ramme. Studentene setter stor pris på programaktiviteter som introduksjonsseminar, aktualitetsseminar og studietur.  Dette gjelder spesielt studenter uten tidligere studieerfaring.

Informasjon: Studentene er relativt fornøyd med informasjon om program og emner, med unntak fra noen emner hvor det har vært litt uklarhet rundt valg av pensum. Når studentene blir bedt om å si hvilken informasjon de eventuelt savner, er det svært mange som peker på behovet for informasjon om muligheter for utveksling i løpet av programmet. Noen vil også ha mer informasjon om jobbmuligheter, eller generelt hva de kan gjøre i etterkant av programmet. Noen mener at informasjonen fra programmet i for liten grad har vært tilpasset studenter som har utdanning fra før.

Faglig profil/sammenheng i programmet: Mange rapporterer at emnene i første studieår utfyller hverandre godt, men enkelte på de tverrfaglige programmene synes det er utfordrende å arbeide med flere fag samtidig. Mange studenter har dessuten med seg tidligere studier når de begynner på programmet. Dette gjør at studentene har blitt spredt på flere emner enn forutsatt. Mye valgfrihet i starten av programmet gir stort behov for informasjon og veiledning. Noen synes det er vanskelig å se en helhet i programmer med stor valgfrihet, og savner en tydeligere faglig profil ”jeg hadde trodd jeg skulle ha en større opplevelse av å gå på et program”. 
Et par av programmene har hatt problemer med at innføringsemnene levert av programmet har overlappet med andre obligatoriske emner. Eksempel: for mye overlapp mellom innføringsemnet ved internasjonale studier (INTER1000) og IP-emnet fra statsvitenskap (STV1200). 

For de fleste programmene svarer flertallet likevel at programmet så langt har svart helt eller delvis til forventningene.

Emneoppmelding: Studentene rapporterer få problemer med å få plass på ønskede emner, eller undervisnings- og eksamenskollisjoner. 

Undervisningskvalitet: Der hvor studentene på tverrfaglige program tar emner sammen med studenter på disiplinært program rapporterer mange at emnene er for lite tilrettelagt for dem. Dette gjelder både forventninger til forkunnskaper og hvordan selve undervisningen er lagt opp. De fleste emner får god tilbakemelding, men enkelte emner får kritikk for dårlige forelesninger eller ustrukturerte seminarer. 

Opplevd arbeidsbelastning: Mange sier at de opplever studiet som krevende, men overkommelig. Noen rapporterer at studiet er mer krevende enn de hadde forventet på forhånd. På noen program varierer arbeidsbelastningen mye fra emne til emne, blant annet med store forskjeller i pensummengde.

Mulighet for kontakt med de som underviser, programledelsen og medstudenter: De fleste studentene er fornøyd med det sosiale miljøet. På de tverrfaglige programmene sier de fleste at de delvis har mulighet for kontakt med de som underviser, mens de opplever at de har god mulighet til kontakt med programledelse og hverandre. Noen studenter opplever imidlertid at de er for mye spredt på forskjellige emner til å få følelsen av å være del av et kull/program. 
På de disiplinære programmene føler studentene at de har mindre muligheter for kontakt med programledelsen og hverandre enn hva studentene på de tverrfaglige rapporterer om. 
På årsenhetene i utvikling og miljø, og etnisitet og flerkulturelle studier opplever studentene at de har liten mulighet til kontakt med de som underviser, programledelsen og hverandre. 

Programlederne for de tverrfaglige bachelorprogrammene ble til fakultetsstyremøtet i juni bedt om å gi en kort vurdering av sterke og svake sider ved programmenes struktur og faglige innhold. Programledernes vurderinger stemmer godt overens med studentenes tilbakemeldinger. Noen av programlederne rapporterer dessuten at arbeidet med programmet oppleves som mer krevende enn forventet. Det pekes på at program som ikke har en institusjonell tilknytning til et institutt stiller større krav til en tydelig programledelse for å kunne formidle til studentene en tydelig faglig helhet og sammenheng i programmet.

Instituttene vil først neste år bes rapportere om sitt studiekvalitetsarbeid. Tilbakemeldinger tyder på at første år etter reformen ble benyttet til utprøving av nye undervisnings- og vurderingsformer, og videreutvikling av emnetilbudet i sammenheng med tilbakemeldinger fra studenter og vurdering av ressurssituasjonen på enheten (se også avsnittet om rammekvalitet). 

Programstudentene rapporterer få problemer med emneoppmelding. Det var i forkant av studiestart vanskelig for institutter å beregne kapasitet på emner, og semesterstart ble derfor preget av mye improvisasjon blant en del programkonsulenter og institutter for å utvide kapasitet og skaffe studentene plass på relevante emner. 

Vurdering
Fakultetet har gjort et stort løft i opprettelse av nye studieprogrammer høsten 2003, og jevnt over må erfaringene med undervisnings- og programkvalitet så langt vurderes som gode. 

På programnivå tilsier tilbakemeldinger fra studenter, programledere og administrasjon at det særlig er behov for å arbeide videre med tydeliggjøring av faglig sammenheng og struktur i programmene. Faglig-sosiale tiltak som innføringsseminarer, studieturer og aktualitetsseminarer i løpet av semesteret har vært viktige for å skape kullfølelse blant studentene og gi en faglig profil til programmet. Dette har vært et satsingsområde for tverrfaglige programmer, og bør være et eksempel til etterfølgelse for alle programmer. 

For å sikre at programmenes faglige profil er tydelig, må programmene vurdere programstrukturen kritisk. Det bør vurderes om programmer med stor valgfrihet i emnevalg kan gis en fastere struktur og/eller en større felles kjerne. 

Det er behov for et bedre samarbeid mellom programledelse og institutter (emneleverandører) for å hindre faglig overlapp mellom emner i samme program, og klargjøre enda tydeligere hvilke forkunnskaper som kreves eller anbefales for å ta enkelte emner. Det siste gjelder spesielt der hvor studenter fra de tverrfaglige programmene tar emner sammen med studenter som følger disiplinære program. 

For å sikre at studentene gis god veiledning i mulige emnevalg og får plass på relevante emner, må det samarbeides enda bedre mellom programmer og emneleverandør i beregningen av kapasitet på emner.

Resultatkvalitet

2.2.1. Gjennomstrømning

Informasjonsgrunnlag
Tabellen under fra Universitetsdirektøren (av 28.09.2004) viser gjennomsnittlig studiepoengproduksjon per student på lavere grads studieprogram ved SV studieåret 2003/2004
. 

	Bachelorprogram
	Møtt høst 2003
	Avlagte studiepoeng H03
	Avlagte studiepoeng V04
	Avlagte studiepoeng totalt 
	Snitt studiepoeng per møtt student
	% Gjennom-strømming

	Europastudier (EU)
	75
	1514
	1525
	3039
	40,5
	68 %

	Internasjonale studier
	88
	2285
	2330
	4615
	52,4
	87 %

	Kultur og kommunikasjon
	66
	1650
	1630
	3280
	49,7
	83 %

	Offentlig administrasjon og ledelse
	57
	1014
	1040
	2054
	36,0
	60 %

	Psykologi
	104
	2015
	1690
	3705
	35,6
	59 %

	Samfunnsgeografi
	70
	1475
	1475
	2950
	42,1
	70 %

	Samfunnsøkonomi
	138
	3115
	2325
	5440
	39,4
	66 %

	Samfunnsøkonomi, 5år
	40
	950
	810
	1760
	44,0
	73 %

	Sosialantropologi
	175
	3610
	3310
	6920
	39,5
	66 %

	Sosiologi
	186
	4285
	3600
	7885
	42,4
	71 %

	Statsvitenskap
	272
	5814
	4860
	10674
	39,2
	65 %

	Utviklingsstudier
	65
	1627
	1672
	3299
	50,8
	85 %

	TOTAL
	1336
	29354
	26267
	55621
	41,6
	69 %

	Årsenhet
	Møtt høst 2003
	Avlagte studiepoeng H03
	Avlagte studiepoeng V04
	Avlagte studiepoeng totalt 
	Snitt studiepoeng per møtt student
	% Gjennom-strømming

	Etnisitet og flerkulturelle samfunn
	38
	820
	710
	1530
	40,3
	67 %

	Psykologi, årsenhet
	404
	7455
	6825
	14280
	35,3
	59 %

	Utvikling og miljø
	40
	780
	645
	1425
	35,6
	59 %

	TOTAL
	482
	9055
	8180
	17235
	35,8
	60 %


Vurdering
Gjennomsnittlig studiepoengproduksjon per student på  våre bachelorprogrammer er 41,6 studiepoeng for bachelorstudentene, eller 69% av full progresjon. For årsenhetene er gjennomstrømmingen på 60%. Ved beregningen av opptaksrammer for studieprogrammene har fakultetet lagt til grunn en gjennomstrømming på 67% for registrerte studenter på bachelorprogram, og 50% for studenter på årsenheter. Gjennomstrømmingen etter første studieår ligger altså noe over forventet nivå. Samtidig tar ikke tallene hensyn til studenter som har fått innvilget permisjon eller deltidsstudier i løpet av første studieår, og er derfor reelt noe høyere enn tabellen viser.

De tre tverrfaglige studieprogrammene internasjonale studier, kultur og kommunikasjon og utviklingsstudier ligger på topp med en gjennomstrømming på rundt 85% etter hele det første studieåret. Bachelorprogrammene i offentlig administrasjon og psykologi har med 60% lavest gjennomstrømming.

Tidligere tall fra Universitetsdirektøren viser at dersom studentene som avla null studiepoeng holdes utenfor, blir gjennomstrømmingen betraktelig bedre, gjennomsnittlig 75% for bachelorstudentene og 65% for årsenhetene.

2.2.2. Frafall

Informasjonsgrunnlag

Tabellen under fra Universitetsdirektøren (av 28.09.2004) viser frafall fra 1. til 2. studieår for studenter på fakultetets bachelorprogrammer
:

	Bachelorprogram
	Registrert møtt høst 2003 
	Bekreftet utdanningsplan høst 2004
	Frafall fra program 1. til 2. studieår
	Antall avlagt null studiepoeng 2003/2004


	Europastudier (EU)
	75
	58
	23 %
	5

	Internasjonale studier
	88
	77
	13 %
	1

	Kultur og kommunikasjon
	66
	51
	23 %
	0

	Offentlig administrasjon og ledelse
	57
	39
	32 %
	7

	Psykologi
	104
	54
	48 %
	12

	Samfunnsgeografi
	70
	48
	31 %
	4

	Samfunnsøkonomi
	138
	81
	41 %
	7

	Samfunnsøkonomi, 5år
	40
	28
	30 %
	1

	Sosialantropologi
	175
	114
	35 %
	6

	Sosiologi
	186
	115
	38 %
	5

	Statsvitenskap
	272
	185
	32 %
	27

	Utviklingsstudier
	65
	48
	26 %
	0

	TOTAL
	1336
	898
	33 %
	75


Vurdering
Ved beregningen av opptaksrammer for studieprogrammene har fakultetet lagt til grunn et frafall fra 1. til 2. studieår på 35%. Dette stemmer overens med det faktiske frafallet for det første bachelorkullet. Frafallet er klart lavest for de tverrfaglige bachelorprogrammene, for internasjonale studier kun 13%. Også de andre tverrfaglige programmene ligger under gjennomsnittet, med 23-32%. Frafallet er størst ved bachelorprogrammet i psykologi. 

Tallene over studenter som har avlagt null studiepoeng i løpet av hele studieåret 2003/2004 antyder at noen av studentene falt fra allerede før studiestart. Når disse tas med i beregningen synker frafallsprosenten til 29% i snitt.

Selv om frafallsprosenten stemmer overens med tidligere forventninger, er tallene for høye. Det er derfor grunn til å undersøke tallene nærmere. Fakultetet vil forsøke å finne mer nyanserte tall for å undersøke årsakene til frafall. Under følger noen foreløpige vurderinger.

Tallene for høsten 2004 viser kun hvilke studenter som har bekreftet sin utdanningsplan innenfor det programmet de ble tatt opp til høsten 2003. En mulig årsak til frafall er at studenter har søkt seg over til andre programmer ved Universitetet. Dette er en av årsakene til det høye frafallet på bachelorprogrammet i psykologi, hvor en del studenter søker seg over til profesjonsstudiet etter første år. Det er også mulig at noen studenter har valgt å reise utenlands, eller ønsker et opphold i studiene. Det er en rekke feilkilder i tallene: Studenter som har søkt og fått innvilget permisjon er ikke telt med i antall studenter som har bekreftet sin utdanningsplan høsten 2004. Heller ikke studenter som har registrert seg uten å gå gjennom den elektroniske utdanningsplanen. En del studenter søkte opptak med utdanning fra før, og kan ha fullført sine studier. 

Karakterfordeling

Informasjonsgrunnlag
Det er hentet ut fra LIST/Felles studentsystem karakterfordeling på høyere og lavere grad for studieåret 2003/2004.

På lavere grad, sett under ett, er karakterene A-E tilnærmet normalfordelt for 2004: 

Examen facultatum er ikke inkludert i denne oversikten. Der gis noen færre C og flere E.

På høyere grad gis noe flere karakterer høyt på skalaen, og det gis omtrent like mange ’B’ som ’C’:

Det er særlig i bedømmingen av hovedoppgavene at de gode karakterene benyttes hyppigere. Det er interne forskjeller mellom disiplinene ved fakultetet: Innenfor samfunnsgeografi, sosialantropologi og statsvitenskap er B den klart mest brukte karakteren, mens innenfor sosiologi er C mest brukt. Profesjonsstudiet i psykologi har også en overhyppighet i bruk av gode karakterer, og B er hyppigst gitte karakter i studiet som helhet, så vel som ved bedømmingen av hovedoppgavene. 

Vurdering
Fakultetsledelsen har ved innføringen av den nye karakterskalaen lagt vekt på at det skal innarbeides en felles forståelse av de generelle karakterkriteriene, og at det utarbeides gode fagspesifikke kvalitative karakterkriterier for de enkelte fag. Det har vært avholdt flere møter på tvers av disiplinene for å diskutere karaktergivning, og da særlig på høyere grad. Foreløpig er studenttallene for avlagte hovedoppgaver ved fakultetet små, men fakultetsledelsen vil følge karakterutviklingen fremover. Det vil være de nasjonale referansepanelenes og tilsynssensorenes oppgaver å sikre felles standarder for karaktergiving innenfor de ulike fagfeltene i tiden fremover. 


2.3. Rammekvalitet

Punktene under gir ikke et fullstendig bilde av rammekvaliteten for studietilbudet ved SV, men omhandler to faktorer fakultetet ønsker å fremheve som særlig sentrale. 

2.3.1. Forholdstall lærer/student

Tall fra DBH viser antall studenter og antall studiepoeng per ansatt fordelt på fakultetene ved Universitetet i Oslo 2003:

	Tall fra DBH for år 2003
	Teol
	Jus
	Med
	Hf
	Mn
	Od
	Sv
	Uv

	Antall vitenskapelig ansatte
	18
	67
	203
	354
	325
	59
	168
	112

	Antall studiepoeng totalt
	217
	2506
	1474
	4109
	2344
	311
	3621
	1518

	Antall studenter
	443
	4383
	2054
	7776
	4529
	406
	6400
	2365

	Antall avlagte studiepoeng  i årsenheter per ansatt
	12
	37
	7
	12
	7
	5
	21
	14


Videre viser statistikk følgende tall for de ulike instituttene ved fakultetet:

	Tall fra DBH for år 2003
	SAI
	ISS
	ISV
	PSI
	ØI
	TIK

	Antall vitenskapelig ansatte
	18
	30
	29
	53
	28
	8

	Årsenheter totalt per ansatt
	22,4
	24,1
	25,9
	20,7
	16,4
	8,6

	Årsenheter bachelor per ansatt
	17,8
	17,5
	17,4
	12,8
	10,8
	3,8

	Årsenheter master per ansatt
	4,6
	6,4
	8,5
	7,9
	5,6
	4,8

	Studiepoeng på ex.fac og tverrfaglige program ikke inkludert. Til sammen 97,42 årsenheter.
	
	


Vurdering
SV er nest etter Juridisk fakultet det fakultet ved UiO med flest studenter per ansatt. Dette har klare konsekvenser for den oppfølging som kan gis av fast vitenskapelig ansatte ved fakultetet. Antall fast vitenskapelig ansatte per student er ikke økt som følge av kvalitetsreformen. Studenter på lavere grad har derfor få muligheter til tett oppfølging av den faste staben. Seminarer og andre undervisningsaktiviteter hvor studenter får nærmere kontakt med lærere er på lavere grad er avhengig av innsats fra time-/hjelpelærere. Det er videre en type undervisningsaktivitet som er utsatt i tider hvor fakultetet gis budsjettkutt. Rammekvaliteten for fakultetets studietilbud er dermed meget sårbar. 

Fakultetet utvikler nå et ressursstyringsverktøy, som klarere kan vise inntekter og kostnader knyttet til studietilbudet ved enhetene, og gi bedre total oversikt ved enhetene over rammekvaliteten for studietilbudet.

2.3.2. Studieadministrative systemer: studentweb/utdanningsplan

Informasjonsgrunnlag
Den individuelle utdanningsplanen har i studieåret 2003/4 fungert som semesterregistreringsverktøy i studentweb. Fakultetet har i samarbeid med HF foretatt evalueringer av emneopptak og funksjonaliteter i studentweb/utdanningsplan, og hatt flere møter med Studie- og forskningsadministrativ avdeling. 

Vurdering
Funksjonaliteten i studentweb/utdanningsplan har ikke vært tilfredsstillende. I forbindelse med undervisningsopptakene er det er lagt ned et betydelig timeverk fra infosenteret og studiekonsulenter i veiledning av studenter knyttet til utfylling av utdanningsplan. Studentene har vært prøvekaniner for et system med feil og feilmeldinger studieveilederne har store problemer med å forstå. Studentweb og Felles studentsystem er til sammen en svært kompleks struktur, og har høy brukerterskel både for studenter og studiekonsulenter. Samtidig det er et helt sentralt arbeidsredskap for studieadministrasjonen på alle nivåer. Det må settes av tilstrekkelig ressurser ved Universitetet til å gjøre et grundig teknisk utviklingsarbeid av i samarbeid med brukergruppene. UiO må videre arbeide for kvalitetssikring av studentweb og utdanningsplan ved at det testes for feil og at det settes av god tid til å løse problemene før studentweb åpner for studentene.

3. Behov for forbedring av studiekvaliteten ved fakultetets studietilbud: studiekvalitetsplaner for 2004/2005

Fakultetets studiekvalitetsrapport for studieåret 2003/2004 gir ikke et fullstendig bilde av kvaliteten ved studietilbudet. For dette første studieåret etter gradsreformen har det ikke vært krav om at fakultetene skal ha gjennomført prosess med systematiske evalueringer på emne- og programnivå, med rapportering fra institutt- og programledelse. Rektor har derfor bedt om en begrenset rapport basert på informasjon som foreligger på fakultetsnivå.
Basert på rapporten, samt tiltak vedtatt i forbindelse med utformingen av kvalitetssystemet, har fakultetet gjort følgende vurdering av oppfølgingsbehov og eventuelle forbedringstiltak:

3.1. Inntakskvalitet 
Inntakskvaliteten ved fakultetets studieprogrammer vurderes generelt som god, og det iverksettes ingen forbedringstiltak. Det skal likevel arbeides for å få bedre sammenliknbare fra de lokale masteropptakene.
3.2. Programkvalitet
Programkvaliteten vurderes jevnt over som god, men følgende forbedringstiltak iverksettes for å forbedre programkvaliteten ytterligere: 

3.2.1. Generelt

Fakultetsledelsen vil be programlederne gjennomgå bachelorprogrammene med tanke på tydeliggjøring av faglig profil, sammenheng og struktur i programmene, og sikre god gjennomførbarhet for studentene. Det bør vurderes å satses sterkere på faglig-sosiale kull- og programtiltak. I programmer med stor valgfrihet i emnevalg bør programledelsen vurdere å utarbeide en fastere struktur og/eller en større felles kjerne. 
Program og emneleverandører (institutt) bes samarbeide enda bedre i beregningen av kapasitet på emner, for å sikre at studentene gis god veiledning i mulige emnevalg og får plass på relevante emner.

3.2.2. Periodisk  programevaluering

Fakultetet vil gjennomføre en periodisk programevaluering av årsenhetene i utvikling og miljø, og etnisitet og flerkulturelle samfunn. Erfaringer viser at det er behov for en vurdering av om intensjonen med studietilbudet oppfylles, om programmene bør legges om eller legges ned. Årsenhetene ble opprettet først og fremst som et tilbud til førsteårsstudenter, mens en stor andel av den faktiske studentmassen har utdanning fra før. Et alternativ som bør vurderes er å omgjøre årsenhetene til emnegrupper på 40 studiepoeng, som kan tas som støttefag av programstudenter eller som etter- og videreutdanningstilbud. En særskilt utfordring for årsenheten i ’etnisitet og flerkulturelle samfunn’ er faglig innhold og nivå, ettersom programmet består av ex.phil, ex.fac og fire programdefinerte emner på 2000-nivå. Tilbakemeldinger fra emneleverandører er at de ferske studentene mangle forutsetninger for å følge enkelte av disse emnene. Årsenheten i utvikling og miljø har en utfordring i inntakskvaliteten. Programmet fylte ikke plassene høsten 2004. 
Fakultetet vil gjennomføre periodisk evaluering av profesjonsstudiet i psykologi. Evalueringen er allerede påbegynt etter initiativ fra Psykologisk institutt. Fakultetet vil sikre at omfang og innhold i evalueringen tilfredsstiller de kommende krav til periodisk programevaluering. Fakultetet vil særskilt vurdere muligheten for omlegging av opptakssystemet til profesjonsstudiet, slik at det kan tas opp studenter rett fra den videregående skole. En konsekvens av dette vil være å legge ned årsenheten i psykologi og samtidig øke opptaksrammen for bachelorstudiet ,samt kapasiteten på den 40 poengs emnegruppen som inngår som støttefag i andre studieprogram.

Rapportering av nøkkeltall om inntaks- og resultatkvalitet har gjort fakultetsstyret særlig oppmerksom på bachelorprogrammet i offentlig administrasjon og ledelse. Styret har bedt om at programleder møter den 21.10. for å gi en fyldigere rapport om programmet. På bakgrunn av styrets vurdering, vil fakultetet eventuelt fremskynde den periodiske evalueringen av bacheorprogrammet til år 2005.
3.3. Undervisningskvalitet
Studiekvalitetsrapporten for 2003/4 er utarbeidet på fakultetsnivå og inneholder ikke tilstrekkelig informasjon til å gi en grundig vurdering av undervisningskvaliteten. Indikasjoner fra studentevalueringer av program tilsier at undervisningskvaliteten jevnt over er god. Følgende forbedringstiltak iverksettes for å forbedre den ytterligere:

Nye forelesere gis særskilt oppfølging av instituttleder og emneansvarlig, og tilbud om kollegaveiledning og pedagogiske kurs ved behov.

Emneansvarlige og programledere oppfordres til en tettere dialog om emner som inngår i flere studieprogrammer. Anbefalte forkunnskaper må gjøres tydelig for programstudentene, mens emneansvarlig/foreleser må være oppmerksom på studentenes varierte bakgrunn når undervisningen planlegges og gjennomføres.
3.4. Resultatkvalitet

3.4.1. Gjennomstrømming og frafall: 
Statistikken for gjennomstrømming og frafall er ikke i dag god nok til å vurdere hvilke forbedringstiltak som eventuelt bør iverksettes. Fakultetet vil i 2005 arbeide for å få et mer nyansert tallmateriale for både bachelor og masterstudenter, som gir bedre analyse av studentenes atferd, og deretter vurdere hvilken oppfølging som er nødvendig.

Gjennomstrømmingen er ut fra foreliggende statistikk omtrent som forventet, og dermed tilfredsstillende. Den semestervise studiepoengproduksjonen per registrert student synes å ha økt fra før gradsreformen, selv om fakultetet ikke har gode sammenliknbare tall.

Tallene for frafall er for høye slik de foreligger i statistikken. Manglende nyanser og stor feilmargin i tallene gjør imidlertid at fakultetet ikke vil foreta spesifikke forbedringstiltak nå, utover å arbeide for å forbedre den generelle programkvaliteten ytterligere.
3.4.2. Karakterfordeling

Karakterstatistikken for lavere grads studier ved fakultetet viser en tilnærmet normalfordeling av karakterene mens det på høyere grad foreløpig er en overhyppighet i tildeling av gode karakterer. Fakultetsledelsen vil følge utviklingen i karaktersetting, men iverksetter ingen særskilte oppfølgingstiltak. Det vil være de nasjonale referansepanelenes og tilsynssensorenes oppgaver å sikre felles standarder for karaktergivning innenfor de ulike fagfeltene i tiden fremover. 


3.5. Rammekvalitet

3.5.1. Forholdstall lærer/student: 
Forholdet mellom antall lærere og studenter ved fakultetet er ikke tilfredsstillende. Fakultetsledelsen vil arbeide for en økt grunntildeling til fakultetet, slik at det blir økonomisk mulig å redusere antall studenter per lærer. Enhetene vil også arbeide for bedre for bedre utnyttelse av undervisningsressursene, ved hjelp av fakultetets nyutviklede ressursstyringsverktøy.
3.5.2. Studieadministrative systemer

Funksjonaliteten i studentweb/utdanningsplan er ikke tilfredsstillende. Ansvar for iverksetting av forbedringstiltak vurderes å ligge på universitetsnivå, men fakultetet vil fortsette å synliggjøre våre studieadministrative behov og delta i videre utviklingsarbeid.













� Svarprosenten var på om lag 50% for de fleste programmer, 70% for bachelorprogrammet i offentlig administrasjon og ledelse.


� Fakultetet har dessverre ikke tilsvarende rapport for de nye masterstudentene i studieåret 2003/2004


� Fakultetet har dessverre ikke tilsvarende tabell for masterstudiene


� Tallene er hentet fra en tidligere tabell fra Universitetsdirektøren, av 07.09.2004.

